Montonio Finance

Montonio Finance yra Estijos finansinių technologijų įmonė, teikianti mokėjimų apdorojimo, finansavimo ir siuntų pristatymo paslaugas elektroninės prekybos verslams. Įmonė buvo įkurta 2018 metais Taline. Montonio Finance UAB turi Lietuvos banko išduotą mokėjimo įstaigos veiklos licenciją (nr. LB002007). Įmonė aptarnauja daugiau nei 7000 internetinių parduotuvių Estijoje, Latvijoje, Lietuvoje, Lenkijoje ir Suomijoje.

 Istorija 

Montonio 2018 metais įkūrė Kristofer Turmen, Markus Lember, Karel Nappus, Henrik Rank, Karl Kristjan Kalluste ir Rasmus Õisma.

2020 m. lapkritį Montonio Finance UAB gavo Lietuvos banko mokėjimo įstaigos veiklos licenciją.

2022 m. balandį Montonio pritraukė 11 mln. eurų A serijos finansavimo raundą, kuriam vadovavo Index Ventures. Raunde taip pat dalyvavo Tera Ventures, ffVC ir Superangel. Tais pačiais metais įmonė pradėjo veiklą Lenkijos rinkoje.

2023 metais Lietuvos bankas išplėtė Montonio mokėjimo įstaigos veiklos licenciją, leidžiančią įmonei saugoti klientų lėšas ir teikti papildomas mokėjimo paslaugas.

2024 m. rugpjūtį įmonė paskyrė vykdomuoju direktoriumi Johan Nord, anksčiau dirbusį Švedijos finansinių technologijų įmonėje Trustly. Bendraįkūrėjas Markus Lember perėjo į strategijos direktoriaus pareigas.

2025 metais Montonio gavo PCI DSS 1 lygio sertifikatą.

 Paslaugos 

Montonio platforma leidžia elektroninės komercijos prekiautojams per vieną sąsają:
 priimti banko mokėjimus, kortelių mokėjimus, Apple Pay ir Google Pay mokėjimus;
 siūlyti atidėto mokėjimo ir mokėjimo dalimis galimybes;
 valdyti siuntas ir grąžinimus.

 Pripažinimas 

2022 metais britų startuolių leidinys Sifted įtraukė Montonio į dešimties sparčiausiai augančių Estijos startuolių sąrašą. Montonio du metus iš eilės pateko į Sifted 250 sąrašą, kuriame Europos startuoliai reitinguojami pagal pajamų augimą: 2024 metais – 68 vieta, 2025 metais – 127 vieta.

 Šaltiniai 

 Išorinės nuorodos 
 Oficiali Montonio svetainė
 Montonio Finance UAB Lietuvos banko registre

Kategorija:Estijos įmonės
Kategorija:Finansų technologijos